भूलनडीह गांव में सक्रिय ईसाई मिशनरी ने 11 वर्षों में जौनपुर, आजमगढ़, गाजीपुर के जिलों के 250 गांव में अपना नेटवर्क फैला रखा है। दस हजार से अधिक अनुयायी हर रविवार व मंगलवार को प्रार्थना के लिए गांव में जुटते हैं। अंधविश्वास और जादुई पानी के जरिए करिश्मा का विस्तार अपने ही परिवार से शुरू करने वाले दुर्गा यादव के इस कारनामे को दैनिक जागरण ने पहली बार 17 जुलाई आैर 24 जुलाई काे उठाया तो पूरे राज्य में तहलका मच गया। पहले ताे कुछ हिंदूवादी संगठनाें ने चंदवक थाने में तहरीर देने की काेशिश की किंतु पुलिस ने नजरअंदाज कर दिया।